CELEX: 32010R0380
Language: hu
Date: 2010-04-30 00:00:00
Title: A Bizottság 380/2010/EU rendelete ( 2010. április 30. ) egyes áruk Kombinált Nómenklatúra szerinti besorolásáról

5.5.2010   
            
            
               HU
            
            
               Az Európai Unió Hivatalos Lapja
            
            
               L 112/4
            
         A BIZOTTSÁG 380/2010/EU RENDELETE
   (2010. április 30.)
   egyes áruk Kombinált Nómenklatúra szerinti besorolásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet Az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. április 30-án.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  1 772 mg tömegű tabletták kiskereskedelmi forgalom számára kiszerelve, a következő alapanyagokból (tömegszázalék):
                  
                              —
                           
                           
                              kalcium-karbonát: (tablettánként 630 mg kalciumnak megfelelő mennyiség),
                           
                           
                              88,9
                           
                        
                              —
                           
                           
                              keményítő:
                           
                           
                              3,5,
                           
                        
                              —
                           
                           
                              hidroxipropil-metil-cellulóz:
                           
                           
                              2,7,
                           
                        
                              —
                           
                           
                              kroszpovidon:
                           
                           
                              1,9,
                           
                        
                              —
                           
                           
                              maltodextrin:
                           
                           
                              1,3,
                           
                        
                              —
                           
                           
                              ásványolaj:
                           
                           
                              1,2.
                           
                        A tabletták emellett egyenként 7 μg (= 284 IU [nemzetközi egység]) D3-vitamint (kolekalciferol) is tartalmaznak. 1,0 tömegszázaléknál kisebb mennyiségben más anyagok is jelen vannak.
                  A címkén feltüntetett ajánlott napi adag egy tabletta.
                  A címkén található tájékoztatás szerint a termék megelőző kezelés céljára, például a csontritkulás megelőzésére, valamint a csontok erősítésére javallott.
               
               
                  2106 90 92
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, a 28. árucsoporthoz tartozó megjegyzések 1. pontja, a 30. árucsoporthoz tartozó kiegészítő megjegyzések 1. pontja, valamint a 2106, a 2106 90 és a 2106 90 92 KN-kód szövegezése határozza meg.
                  A 28. árucsoporthoz tartozó megjegyzések 1. a), 1. d) és 1. e) pontja küzül egyik alá sem tartozó anyagok jelenléte miatt a termék ebbe az árucsoportba nem sorolható be.
                  A címkén feltüntetett ajánlott napi adagolás betartásával a szervezetbe jutó ásványianyag- és vitaminmennyiség (kalcium és D3-vitamin) nem jelentősen nagyobb, mint az egészség vagy a jó közérzet megőrzéséhez naponta ajánlott mennyiség. A termék tehát nem teljesíti a 30. árucsoporthoz tartozó kiegészítő megjegyzések 1. pontjának utolsó bekezdésében foglalt követelményt, ezért nem sorolható a 3004 vtsz. alá (lásd még a Kombinált Nómenklatúra magyarázatában a 30. árucsoporthoz tartozó kiegészítő megjegyzések 1. pontjához fűzött magyarázat 3. pontját).
                  Jellemzőinél fogva tehát a terméket a 2106 vtsz. alá, élelmiszer-készítményként kell besorolni.